
AVIZ COMUN
asupra proiectului de Lege pentru aprobarea Ordonanţei de urgenţă a Guvernului nr.134/2007 cu privire la rectificarea bugetului de stat pe anul 2007
În conformitate cu prevederile art. 9 din Regulamentul şedinţelor comune ale Camerei Deputaţilor şi Senatului, Comisia pentru politică economică, reformă şi privatizare a Camerei Deputaţilor şi Comisia pentru privatizare şi administrarea activelor statului a Senatului au fost sesizate, spre dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr.134/2007 cu privire la rectificarea bugetului de stat pe anul 2007, trimis de Guvern.
Membrii  celor  două  Comisii  au  examinat proiectul de lege  menţionat  mai  sus în şedinţa din 11 decembrie 2007.

La lucrările celor două Comisii, au  participat, în calitate de invitaţi, reprezentanţii Ministerul Finanţelor Publice, în vederea susţinerii necesităţii adoptării acestei iniţiative legislative.
Întrucât, la dezbaterile celor două Comisii, Ministerul Finanţelor Publice nu a fost reprezentat cel puţin la nivel de secretar de stat, membrii Comisiilor reunite au hotărât cu majoritate de voturi (4 voturi împotrivă), avizarea  negativă a  proiectului de Lege pentru aprobarea Ordonanţei de urgenţă a Guvernului nr.134/2007 cu privire la rectificarea bugetului de stat pe anul 2007.
În raport cu  obiectul şi conţinutul său, proiectul de lege  face  parte  din categoria  legilor ordinare.
	PREŞEDINTE,

Mihai TUDOSE 
	PREŞEDINTE,

Carol DINA

	SECRETAR,
                      Iuliu NOSA 
	SECRETAR,
                   Dorel JURCAN

